
58 DR.30.11.2000 

Tuan Pengerusi, dalam Belanjawan tahun 2001, pihak kerajaan berusaha 
untuk menarik kepulangan ramai rakyat Malaysia yang berkemahiran, yang sedang 
bekerja di negara asing seperti ramai kerja di Silicon Valley di Amerika Syarikat 
supaya mereka balik ke negara kita untuk berkhidmat. Apakah kemahiran atau 
kepakaran yang dianggap kepakaran yang diperlukan? Saya harap pihak Kementerian 
Sumber Manusia dapat menerangkan. Salah satu sebab ramai rakyat Malaysia· yang 
mempunyai kepakaran memilih untuk bekerja di negara asing adalah ijazah mereka 
tidak diiktiraf oleh Kerajaan Malaysia. Ini termasuklah mereka yang memiliki 
kepakaran yang memang diperlukan, misalnya kepakaran perubatan dan kepakaran 
teknologi maklumat. Justeru itu, ketika menentukan kepakaran yang diperlukan saya 
berharap pihak Kementerian Sumber Manusia dapat mengambil pendekatan yang 
liberal agar rakyat Malaysia yang bijak pandai tidak dipakia. untuk berkhidmat di bumi 
orang lain. 

Tuan Pengerusi, pihak sektor swasta pula pun boleh membantu ajak pakar­
pakar rakyat Malaysia pulang dengan tawaran gaji dan ganjaran setanding dengan yang 
mereka perolehi di luar negara dan bersama-sama dengan pihak kerajaan menyediakan 
pusat dan peluang penyelidikan bertaraf dunia untuk memanfaatkan kepakaran serta 
pengetahuan pakar-pakar yang akan pulang ke negara kita untuk berkhidmat. 

Tuan Pengerusi, dalam Butiran 1 040000 - Keselamatan Kesihatan dan 
Kesejahteraan Pekerjaan. Kita sedia maklum bahawa pada masa kini tekanan kerja 
sangat berat. Oleh yang demikian, selain daripada pembangunan sumber manusia, 
syarikat-syarikat swasta juga patut digalakkan untuk mewujudkan sistem pengurusan 
sumber manusia yang cekap. Belanjawan kali ini telah membangkitkan isu rawatan 
untuk pesakit jiwa serta peruntukan untuk membina Hospital Psikiatri. Dalam era k­
ekonomi kita boleh jangkakan semakin ramai pekerja akan menghadapi tekanan jiwa 
berikutan masalah kerja yang semakin kompleks dan mencabar. 

Tekanan jiwa mempunyai beberapa tahap. Syarikat-syarikat swasta sebenar­
nya boleh mengupah doktor psikiatri sendiri atau mengadakan kemudahan kaunseling 
untuk membantu pekerja-pekerja masing-masing yang menghadapi tekanan jiwa pada 
peringkat permulaan. Besar kemungkinan mereka tidak perlu dimasukkan ke Hospital 
Psikiatri kerana tekanan kerja. Ini bermakna mereka akan dapat meneruskan kerja 
masing-masing serta terns menyumbangkan kemahiran mereka untuk kemajuan 
syarikat dan negara. Oleh yang demikian, saya berharap pihak Kementerian Sumber 
Manusia agar dapat mencadangkan kepada pihak kerajaan mengkaji, memberikan 
insentif kepada syarikat-syarikat swasta agar mereka dapat turut memainkan peranan 
dalam membantu para pekerja yang menghadapi tekanan jiwa dan tekanan kerja. 

Tuan Pengerusi, tentang bayaran PERKESO di sini saya ingin cadangkan 
kepada pihak PERKESO agar dapat mewujudkan e-service untuk mempertingkatkan 
kecekapan dalam pengurusan bayaran pampasan kepada pekerja-pekerja yang 
menimpa kemalangan. Saya harap pihak Kementerian Sumber Manusia dapat 
menerangkan tempoh bayaran wang pampasan terkini dan apakah usaha yang lebih 
berkesan untuk mempercepatkan bayaran pampasan kepada pencarum PERKESO yang 
terlibat dalam kemalangan di premis kerja atau semasa dalam perjalanan ke tempat 
kerja. 

Dengan kata-kata demikian, saya mohon menyokong. Sekian, terima kasih. 

Tuan Pengerusi (Dato' Haji Muhamad bin Abdullah]: Ya, saya bagi Yang 
Berhormat bagi Bachok. 

4.18 ptg. 

Tuan Wan Nik bin Wan Yussof (Bachok): Terima kasih Tuan Pengerusi. 
Assalamualaikum warahmatullahi wabarakatuh dan salam sejahtera, selamat berpuasa 
kepada muslimin dan muslimat sekalian. Mudah-mudahan dalam kita membincangkan 
di bawah Kementerian Sumber Manusia ini dapat kita mempertingkatkan gerak kerja 



Tuan Pengerusi, dalam Belanjawan tahun 2001, pihak kerajaan berusaha untuk menarik kepulangan ramai rakyat Malaysia yang berkemahiran, yang sedang bekerja di negara asing seperti ramai kerja di Silicon Valley di Amerika Syarikat supaya mereka balik ke negara kita untuk berkhidmat. Apakah kemahiran atau kepakaran yang dianggap kepakaran yang diperlukan? Saya harap pihak Kementerian Sumber Manusia dapat menerangkan. Salah satu sebab ramai rakyat Malaysia* yang mempunyai kepakaran memilih untuk bekerja di negara asing adalah ijazah mereka tidak diiktiraf oleh Kerajaan Malaysia. Ini termasuklah mereka yang memiliki kepakaran yang memang diperlukan, misalnya kepakaran perubatan dan kepakaran teknologi maklumat. Justeru itu, ketika menentukan kepakaran yang diperlukan saya berharap pihak Kementerian Sumber Manusia dapat mengambil pendekatan yang liberal agar rakyat Malaysia yang bijak pandai tidak dipakia. untuk berkhidmat di bumi orang lain. Tuan Pengerusi, pihak sektor swasta pula pun boleh membantu ajak pakar pakar rakyat Malaysia pulang dengan tawaran gaji dan ganjaran setanding dengan yang mereka perolehi di luar negara dan bersama-sama dengan pihak kerajaan menyediakan pusat dan peluang penyelidikan bertaraf dunia untuk memanfaatkan kepakaran serta pengetahuan pakar-pakar yang akan pulang ke negara kita untuk berkhidmat. Tuan Pengerusi, dalam Butiran 1 040000- Keselamatan Kesihatan dan Kesejahteraan Pekerjaan. Kita sedia maklum bahawa pada masa kini tekanan kerja sangat berat. Oleh yang demikian, selain daripada pembangunan sumber manusia, syarikat-syarikat swasta juga patut digalakkan untuk mewujudkan sistem pengurusan sumber manusia yang cekap. Belanjawan kali ini telah membangkitkan isu rawatan untuk pesakit jiwa serta peruntukan untuk membina Hospital Psikiatri. Dalam era k ekonomi kita boleh jangkakan semakin ramai pekerja akan menghadapi tekanan jiwa berikutan masalah kerja yang semakin kompleks dan mencabar. Tekanan jiwa mempunyai beberapa tahap. Syarikat-syarikat swasta sebenar nya boleh mengupah doktor psikiatri sendiri atau mengadakan kemudahan kaunseling untuk membantu pekerja-pekerja masing-masing yang menghadapi tekanan jiwa pada peringkat permulaan. Besar kemungkinan mereka tidak perlu dimasukkan ke Hospital Psikiatri kerana tekanan kerja. Ini bermakna mereka akan dapat meneruskan kerja masing-masing serta terns menyumbangkan kemahiran mereka untuk kemajuan syarikat dan negara. Oleh yang demikian, saya berharap pihak Kementerian Sumber Manusia agar dapat mencadangkan kepada pihak kerajaan mengkaji, memberikan insentif kepada syarikat-syarikat swasta agar mereka dapat turut memainkan peranan dalam membantu para pekerja yang menghadapi tekanan jiwa dan tekanan kerja. Tuan Pengerusi, tentang bayaran PERKESO di sini saya ingin cadangkan kepada pihak PERKESO agar dapat mewujudkan e-service untuk mempertingkatkan kecekapan dalam pengurusan bayaran pampasan kepada pekerja-pekerja yang menimpa kemalangan. Saya harap pihak Kementerian Sumber Manusia dapat menerangkan tempoh bayaran wang pampasan terkini dan apakah usaha yang lebih berkesan untuk mempercepatkan bayaran pampasan kepada pencarum PERKESO yang terlibat dalam kemalangan di premis kerja atau semasa dalam perjalanan ke tempat kerja. Dengan kata-kata demikian, saya mohon menyokong. Sekian, terima kasih. Tuan Pengerusi (Dato' Haji Muhamad bin Abdullah]: Ya, saya bagi Yang Berhormat bagi Bachok. 4.18 ptg. Tuan Wan Nik bin Wan Yussof (Bachok): Terima kasih Tuan Pengerusi. Assalamualaikum warahmatullahi wabarakatuh dan salam sejahtera, selamat berpuasa kepada muslimin dan muslimat sekalian. Mudah-mudahan dalam kita membincangkan di bawah Kementerian Sumber Manusia ini dapat kita mempertingkatkan gerak kerja.